கேள்வி: உலூயிசு பிராக்டர் குறித்து விரிவாக சொல்லுங்கள்.
பதில்: உலூயிசு பிராக்டர் ''(Louise Prockter)'' ஓர் பிரித்தானிய-அமெரிக்கக் கோள் அறிவியலளர் ஆவார். இவர் ஜான் ஆப்கின்சு பல்கலைக்கழக பயன்முறை இயற்பியல் ஆய்வகத்தின் கோள் தேட்டக் குழுவின் முன்னாள் மேற்பார்வையாளர் ஆவார். இவரை 2016 இல் பல்கலைகழகங்களின் விண்வெளி ஆராய்ச்சிக் கழகம் டெக்சாசில் அமைந்த அவுசுட்டனில் உள்ள நிலா, கோள் நிறுவனத்தின் இயக்குநராக அறிவித்தது. இப்பணியில் இவர் 2016 செப்டம்பர் 6 முதல் சேர்ந்தார். இவர் தான் நிலா, கோள் நிறுவனத்தின் முதல் பெண் இயக்குநர் ஆவார். இவர் 2002 முதல் 2016 வரை நிலா, கோள் நிறுவனத்தின் இயக்குநராக இருந்த சுட்டீவன் ஜே. மாக்வெல்லுக்குப் பிறகு இப்பதவியை ஏற்றார்.
கேள்வி: உலூயிசு பிராக்டர் - கல்வி குறித்து விரிவாக சொல்லுங்கள்.
பதில்: இவர் தன் இளவல் பட்டத்தை இங்கிலாந்தில் உள்ள இலங்காசுட்டர் பல்கலைக்கழகத்தில் பெற்றார். இவர் தன் முதுவர் பட்டத்தை பிரவுன் பல்கலைக்கழகத்தில் பெற்றார். இவர் பிரவுன் பல்கலைக்கழகத்தில் 1999 இல் தன் முனைவர் பட்டத்தை கோள் நிலவியலில் பெற்றார்.
கேள்வி: உலூயிசு பிராக்டர் - வாழ்க்கைப்பணி குறித்து விரிவாக சொல்லுங்கள்.
பதில்: பிராக்டர் நாசாவின் இலக்குத் திட்டங்களில் நேர்டியாகவும் மறைமுகமாகவும் பணிசெய்துள்ளார். இவர் கலீலியோ விண்கலப் பட்ம்பிடிப்புக் குழுவிலும் ஐரோப்பா இலக்குத் திட்டத்திலும், புவியண்மைக் குறுங்கோள் சுற்றிவரல் இலக்குத் திட்டத்திலும், அறிவர் மேற்பரப்பு, விண்வெளிச் சூழல், புவி வேதியியல், தொலைவறிதல் (மெசெஞ்சர்-MESSENGER) இலக்குத் திட்டத்திலும் அறிவன் கோள் பயண இலக்குத் திட்டத்திலும் கலந்துகொண்டுள்ளார். மெசெஞ்சர் இலக்குத் திட்டத்தில், இவர் இணைத் திட்ட அறிவியலாளராகவும் இணை ஆய்வாளராகவும் அறிவன் கோள் இருபுறப் படப்பிடிப்பு அமைப்பின் கருவி அறிவியலாளராகவும் பணிசெய்துள்ளார்.